Diari Oficial de la Generalitat Valenciana


Sumari del DOGV 4750, del 11-05-2004 (2004/4345)

RESOLUCIÓ de 27 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 1.500 m² de superfície, situada a Petrer (Alacant), avinguda de la Reina Sofia, destinada a l'ampliació de l'Institut d'Ensenyament Secundari Poeta Paco Mollá, realitzada per l'ajuntament de l'esmentat municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4345


Data del document
:   27-04-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Petrer
    * cultura regional
    * propietat immobiliària

RESOLUCIÓ de 27 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 1.500 m² de superfície, situada a Petrer (Alacant), avinguda de la Reina Sofia, destinada a l'ampliació de l'Institut d'Ensenyament Secundari Poeta Paco Mollá, realitzada per l'ajuntament de l'esmentat municipi. [2004/E4345]
  
L'Ajuntament de Petrer (Alacant), en sessions plenàries realitzades els dies 31 de gener de 2002 i 24 d'abril de 2003, va acordar la cessió gratuïta a la Generalitat Valenciana de la parcel·la de la seua propietat de 1.500 m² de superfície, situada a l'avinguda de la Reina Sofía, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a l'ampliació de l'Institut d'Ensenyament Secundari Poeta Paco Mollá, que consta en l'Inventari General de Béns i Drets de la Generalitat Valenciana amb el codi A02/03/104/0013.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que: «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Petrer (Alacant) que té 1.500 m² de superfície, situada a l'avinguda de la Reina Sofia, de la dita població, que confronta: nord, avinguda de la Reina Sofia; sud, terrenys de Francisco Manuel Verdú; est, finca de Carmen Poveda Beltrán, i oest, Institut d'Ensenyament Secundari Poeta Paco Mollá.
  
La finca que s'accepta serà la resultant de l'agrupació de dues finques de 866 m² i 634 m² que consten inscrites en el Registre de la Propietat d'Elda, secció Petrer, al tom 1.805, llibre 394; folis 17 i 19, finques 27.382 i 27.384, inscripcions 1ª.
  
Referència cadastral: 5176179FK8763T0377VJ i 3535136EK8963V1308YS.
  
Segon
  
La cessió gratuïta realitzada per l'Ajuntament de Petrer, s'efectua amb destinació a l'ampliació de Institut d'Ensenyament Secundari Poeta Paco Mollá de la dita població.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.